འཕྲིན་ལས་རྒྱ་མཚོ་དཔལ་བཟང་བོའི་གསོལ་འདེབས།
༄༅། །ངག་གི་དབང་ཕྱུག་འཕྲིན་ལས་རྒྱ་མཚོ་དཔལ་བཟང་བོའི་
གསོལ་འདེབས་བརྟན་བཞུགས་དང་བཅས་པ་
བཞུགས་སོ། །
རྒྱལ་བ་ཀུན་གྱི་མཁྱེན་པའི་ཕུང་བོ་གང་། །གཅིག་གྱུར་འཇོ་སྒེག་ཉམས་ལྡན་དབྱངས་
ཅན་ལྷ། །མགྲིན་པའི་པད་མཚོར་ཞུགས་ལ་ཡང་དག་པའི། །ཤེས་རབ་སྒོ་བརྒྱ་ཕྱེ་སྟེ་བརྩེ་
བས་སྐྱོངས། །ཁྱབ་བདག་བླ་མའི་ཐུགས་ཀྱི་ནམ་མཁའ་ལས། །བྱིན་རླབས་གྲུ་ཆར་གཡོ་བའི་
དབྱར་གྱི་རྔ། །སྔོན་མེད་སྐལ་བཟང་རྨ་བྱའི་རྣ་རྒྱན་མཆོག །ལྗགས་ཀྱི་སྤྲིན་ཕུང་སྒོ་ནས་འཆད་
མེད་སྒྲོག །བདེ་ཆེན་ཆོས་དབྱིངས་ངང་ལས་སྟེང་གི་མཁར། །སྤྱི་བོར་སེང་ཁྲི་མཚོ་སྐྱེས་ཉི་
ཟླའི་སྟེང༌། །རྩ་བའི་བླ་མ་དགེ་སློང་རྡོ་རྗེ་འཛིན། །བསོད་ནམས་ཞིང་གི་མཆོག་ཏུ་བཞུགས་སུ་
གསོལ། །སྟོབས་བཅུའི་རྩལ་འཆང་ཁྱབ་བདག་འཁོར་ལོའི་མགོན། །ལྔ་བདོའི་འགྲོ་འདྲེན་
ཡོངས་འཛིན་སྤྲུལ་བའི་སྐུ། །མཚུངས་མེད་ངག་གི་དབང་ཕྱུག་ཆོས་ཀྱི་རྗེ། །བཤེས་གཉེན་
དམ་པའི་ཞབས་ལ་གསོལ་བ་འདེབས། །ཐུན་མོང་རིག་གནས་བཞི་དང་སྡེ་སྣོད་གསུམ། །
གསང་སྔགས་ཕྱི་ནང་གཉིས་སོགས་བཀའ་སྩོལ་བའི། །དངོས་བརྒྱུད་བླ་མ་འདུས་པའི་ངོ་བོ་
ཉིད། །ངག་དབང་འཕྲིན་ལས་རྒྱ་མཚོར་གསོལ་བ་འདེབས། །ཐེག་པ་རིམ་པ་དགུ་དང་རྒྱུད་སྡེ་
བཞིར། །ཡོངས་འབྲེལ་བདེ་གསང་འཇིགས་སོགས་ཡི་དམ་ལྷ། །ཞི་ཁྲོ་རབ་འབྱམས་འདུས་
པའི་ངོ་བོ་ཉིད། །ངག་དབང་འཕྲིན་ལས་རྒྱ་མཚོར་གསོལ་བ་འདེབས། །ངེས་པ་ལྔ་ལྡན་རྒྱལ་
བ་དབང་བོའི་ཏོག །རིགས་ལྔ་བསྐལ་བཟང་འདྲེན་པ་སྟོང་ལ་སོགས། །ཕྱོགས་བཅུའི་སངས་
རྒྱས་འདུས་པའི་ངོ་ཉིད། །ངག་དབང་འཕྲིན་ལས་རྒྱ་མཚོར་྾། །འཕགས་པའི་རྒྱུད་ཀྱིས་
བསྡུས་པའི་འགོག་ལམ་དང་། །དེ་ཡི་ཕྱོགས་མཐུན་ལུང་དང་རྟོགས་པ་ཡི། །དམ་ཆོས་དཀོན་
མཆོག་འདུས་པའི་ངོ་བོ་ཉིད། །ངག་དབང་འཕྲིན་རྒྱ་མཚོར་྾། །རྒྱལ་སྲས་བརྒྱད་སོགས་
33

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
མཐའ་ཡས་ཞིང་ཁམས་ན། །བསྟན་དང་འགྲོ་ཀུན་བུ་བཞིན་སྐྱོང་མཛད་པའི། །བྱང་སེམས་མ་
ལུས་འདུས་པའི་ངོ་བོ་ཉིད། །ངག་དབང་འཕྲིན་ལས་རྒྱ་མཚོར་྾། །མཆོག་ཐུན་དངོས་གྲུབ་
མྱུར་དུ་སྩོལ་བའི་ལྟ། །ཉེར་བཞིའི་ཡུལ་ན་བཞུགས་པ་ལ་སོགས་པའི། །དཔའ་བོ་མཁའ་འགྲོ་
འདུས་པའི་ངོ་བོ་ཉིད། །ངག་དབང་འཕྲིན་ལས་རྒྱ་མཚོར་྾། །ངེས་འབྱུང་ཁྲིམས་ལ་གདུལ་བྱ་
བཀྲི་མཁས་པའི། །སྐེས་བུ་ཟུང་བཞི་གང་ཟག་ཡ་བརྒྱད་སོགས། །ཉན་ཐོས་རང་རྒྱལ་འདུས་
པའི་ངོ་བོ་ཉིད། །ངག་དབང་འཕྲིན་ལས་རྒྱ་མཚོར་྾། །རིགས་ཀྱི་བདག་པོས་བཀའ་བསྒོས་
ཇི་བཞིན་དུ། །བསྟན་དང་བསྟན་འཛིན་སྐྱོང་ལ་ཆེས་དཔའ་བ། །བསྲུང་མ་དམ་ཅན་འདུས་
པའི་ངོ་བོ་ཉིད། །ངག་དབང་འཕྲིན་ལས་རྒྱ་མཚོར་྾། །གང་ལ་སྐྱབས་སུ་སོང་བ་ཐམས་ཅད་
ཀྱང་། །སྲིད་ཞིའི་དུཿཁའི་འཇིགས་ལས་སྐྱོབ་ནུས་པའི། །སྐྱབས་གནས་ཐམས་ཅད་འདུས་
པའི་ངོ་བོ་ཉིད། །ངག་དབང་འཕྲིན་ལས་རྒྱ་མཚོར་྾། །གསོལ་བ་བཏབ་པ་ཇི་བཞིན་མགོན་
པོ་ཁྱོད། །འཆད་རྩོད་རྩོམ་པའི་ཁྲི་ལ་མངའ་བསྐྱུར་ཏེ། །མདོ་རྒྱུད་བསྟན་པས་བསྡུས་པ་དམ་
པའི་ཆོས། །སྲིད་མཐའི་བར་དུ་ཆོས་འཁོར་བསྐོར་དུ་གསོལ། །མི་ཕྱེད་དད་པའི་སྙིང་གི་པད་
ཟླ་ལ། །མཆོག་གསུམ་ཀུན་འདུས་བླ་མ་རིན་པོ་ཆེ། །བདག་གིས་ཀུན་མཁྱེན་ཡེ་ཤེས་ཐོབ་
ཀྱི་བར། །མི་འགྱུར་གཡུང་དྲུང་ལྟ་བུར་བཞུགས་སུ་གསོལ། །དབང་ཕྱུག་བརྒྱད་ལྡན་མཆོག་
གི་སྤྲུལ་པའི་སྐུ། །འཇིགས་མེད་རྡོ་རྗེའི་སྐུ་ལ་མངའ་བརྙེས་ཤིང་། །སྐལ་བཟང་གདུལ་བྱ་རྒྱ་
མཚོའི་མགོན་པོ་རུ། །ཚེ་མཐའ་ཡས་པའི་རང་བཞིན་ཞབས་བརྟན་ཤོག །བསྟན་སྲུངས་དམ་
ཅན་རྒྱ་མཚོའི་མཐུ་སྟོབས་དང་། །དྲང་སྲོང་ལྷར་བཅས་རྣམས་ཀྱི་བདེན་ཚིག་དང་། །སྐྱབས་
གནས་ཚོགས་དང་རྟེན་འབྲེལ་བསླུ་མེད་མཐུས། །སྐྱེ་དགུའི་འདྲེན་མཆོག་སྲིད་མཐར་ཞབས་
བརྟན་ཤོག །འབྱུང་གནས་གདན་གསུམ་ཚང་བའི་བཤེས་གཉེན་ལ། །ཤུགས་དྲག་གུས་པས་
གསོལ་བ་བཏབ་པ་ཡིས། །སྐྱོན་རྟོག་ལོག་པའི་བློ་རྣམས་མི་འབྱུང་ཞིང་། །ཅི་མཛད་ཡོན་
ཏན་དངོས་སུ་མཐོང་བར་ཤོག །བདག་ཅག་དེང་ནས་སྐྱེ་བ་ཐམས་ཅད་དུ། །མགོན་པོ་ཁྱོད་
ཀྱིས་འབྲལ་མེད་རྗེས་བཟུང་སྟེ། །རྒྱུ་འབྲས་ཐེག་པའི་ཆོས་ཀུན་ཡོངས་སྟོན་ཅིང་། །གདམས་
34

འཕྲིན་ལས་རྒྱ་མཚོ་དཔལ་བཟང་བོའི་གསོལ་འདེབས།
དོན་ཐོས་བསམ་སྒོམ་གྱིས་མཐར་ཕྱིན་ཤོག །མཐའ་ཡས་ལུས་ཅན་ནོར་འཛིན་ཡངས་པའི་
གཞིར། །ལུང་རྟོགས་བསྟན་པའི་མྱུ་གུ་བསྐྱེད་བསྲིངས་པས། །ཕྱིན་དྲུག་ས་བཅུའི་ཡལ་ག་
གཡུར་ཟའི་རྩེར། །ཀུན་མཁྱེན་ཡེ་ཤེས་འབྲས་བུས་བརྒྱན་པར་ཤོག །འདིས་མཚོན་རང་
གཞན་སྐྱེ་འཕགས་ཐམས་ཅད་ཀྱི། །རྣམ་དཀར་བསོད་ནམས་ཇི་སྙེད་བསགས་པའི་དགེས། །
བཤེས་གཉེན་ཁྱེད་དང་ཁྱེད་འདྲའི་ཡོངས་འཛིན་གྱིས། །འབྲལ་མེད་རྗེས་སུ་འཛིན་པའི་རྒྱུ་
རུ་བསྔོ། །འཆི་མེད་ལམ་ལ་གཟའ་སྐར་འཕྲོད་སྦྱོར་དགེ། །འཛིན་མའི་ཁྱོན་ལ་བདེ་སྐྱིད་
གཡངས་སུ་ཆགས། །ཕྱོགས་དུས་ཀུན་ཏུ་བསྟན་པ་དར་ཞིང་རྒྱས། །བསམ་དོན་ཡིད་བཞིན་
འགྲུབ་པའི་བཀྲ་ཤིས་ཤོག ། ། །ཅེས་སྐྱབས་[སུ་]འགྱུར་རོ་ཅོག་ཐམས་ཅད་འདུས་པའི་བདག་ཉིད་དོན་གྱི་
སླད་དུ་མཚན་ནས་སྨོས་ཏེ་བཀའ་དྲིན་མཉམ་མེད་ཁྱབ་བདག་འཁོར་ལོའི་མགོན་པོ་རོང་སྟོན་སྨྲ་བའི་དབང་པོ་ཀུན་
མཁྱེན་མཆོག་གི་སྤྲུལ་སྐུ་རིན་པོ་ཆེ། ངག་གི་དབང་ཕྱུག་འཕྲིན་ལས་རྒྱ་མཚོ་དཔལ་བཟང་པོའི་གསོལ་འདེབས་བརྟན་
བཞུགས་དང་འབྲེལ་བ་ཀུན་འདུས་ནོར་བུ་མའི་ལུགས་སུ་བཀོད་པ་བླ་མའི་ཐུགས་རྒྱུད་བསྐུལ་ཞིང་བྱིན་རླབས་ཀྱིས་གྲུ་
ཆར་གཡོ་བ་དབྱར་སྐྱེས་སྤྲིན་གྱི་དབང་བོའི་སྒྲ་དབྱངས་དཔྱོད་ལྡན་སྐལ་བཟང་རྨ་བྱའི་རྣ་རྒྱན་ཞེས་བྱ་བ་འདི་ནི། རྗེ་
བཙུན་བླ་མ་གང་དེར་མི་ཕྱེད་པའི་དད་པ་བརྟན་པོ་ཐོབ་ཅིང་མགོན་དེའི་བཀའ་དྲིན་གྱིས་འཚོ་བའི་བཀའ་འབངས་ཀྱི་ཐ་
ཆུང་བ། ཨ་མོ་གྷ་བཛྲ་གྱིས་གནས་སྐབས་སུ་རྩོམ་པ་ལ་བག་ཆགས་འཇོག་ཅིང་ཕུགས་སུ་ཚེ་རབས་ཐམས་ཅད་དུ་བླ་མ་
དམ་པས་རྗེས་སུ་འཛིན་པའི་རྒྱུའི་གཙོ་བོར་དམིགས་ནས། ས་ཕོ་སྟག་གི་ལོའི་ཧོར་ཟླ་གཉིས་བའི་གྲལ་ཚེས་བཅོ་ལྔའི་སྔ་
དྲོའི་ཆར། རྒྱལ་བ་སྲས་བཅས་རྣམས་ཀྱི་མགྲིན་གཅིག་ཏུ་མདོ་རྒྱུད་བསྟན་ཆོས་དུ་མ་ནས་ལུང་འདིར་གསལ་བར་བསྟན་
ཅིང༌། བསྟོད་བཀུར་བསྔགས་གསུམ་ལན་བརྒྱར་མཛད་པའི་བསྟི་གནས་དམ་པ། མཁས་གྲུབ་བྱེ་བ་མང་བོའི་འབྱུང་
ཁུངས་དུས་གསུམ་རྒྱལ་བའི་ཡབ་གྱུར་མཁྱེན་རབ་དབང་ཕྱུག་མིའི་གར་མཁན་རྗེ་བཙུན་བློ་བཟང་གྲགས་པ་དཔལ་
བཟང་བོའི་གདན་ས། འབྲོག་རི་བོ་ཆེ་དགེ་ལྡན་ཕྱོགས་ལས་རྣམ་པར་རྒྱལ་བའི་གླིང་ནས་དགེ་བར་བྲིས་སོ། ། ། །སརྦ་
མངྒ་ལམ། །
:35

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།